Þessi skýring dugar ekki til að eyða grunsemdum um að forsetinn hafi einfaldlega verið sáttur við það sem á borð var borið . Þingfréttir heyra sögunni til í íslenskum fjölmiðlum . Allir sem áhuga hafa geta fylgst með því sem gerist á alþingi í beinni útsendingu í sjónvarpi . Ljósleiðaratengingar um land allt hafa eytt öllum ójöfnuði í því efni . Virðing alþingis hefur minnkað jafnt og þétt þrátt fyrir að þingsalurinn sé í raun opinn öllum og ekki þurfi að fara á þingpallana eins og áður til að fylgjast með því sem í þinghúsinu gerist . Þá er jafnframt unnt að nálgast allt sem lagt er fram og sagt á þingi á vefsíðu þingsins althingi.is . Enn er talið til tíðinda að þingnefnd , sérstaklega stjórnarskrár - og eftirlitsnefnd , kalli einhverja á sinn fund eða taki mál til athugunar . Vegna þess hve stundum er lotið lágt í því efni líður þó ekki á löngu þar til afskipti þingnefnda af málum þykja ekki lengur fréttnæm . Þá er ekki til að auka trú manna á þessu eftirlitshlutverki að Þórhildur Sunna Ævarsdóttir , þingmaður Pírata , skuli stýra stjórnskipunar - og eftirlitsnefndinni . Fyrst þingmanna er hún talin brotleg við siðareglur þingmanna . Guðjón S. Brjánsson , fyrsti varaforseti alþingis , ávarpar þingheim af forsetastóli . ( Mynd mbl.is . ) Efnisleg umræða um þingmál er takmörkuð í fjölmiðlum . Undanfarið hefur ríkisútvarpið sýnt frumvarpi mennta - og menningarmálaráðherra um fjölmiðlamál sérstakan áhuga og hamrað á því að ekki séu allir í þingflokki sjálfstæðismanna sáttir við frumvarpið . Þingflokkurinn hefur þó afgreitt málið frá sér en með fyrirvörum einstakra þingmanna eins og algengt er . Líklegt er að innan allra þingflokka séu skiptar skoðanir um þetta mál og fráleitt að afgreiða það án þess að fjalla sérstaklega um þann miðil , ríkisútvarpið , sem fær langmest fé frá skattgreiðendum , um 5.000 milljónir króna á ári . Sagt er að frumvarpið geri ráð fyrir að hæsta greiðsla skattgreiðenda til einkarekinna miðla verði 50 milljónir króna á ári . Í Morgunblaðinu fimmtudaginn 5. desember birtist löng frásögn af umræðum á þingi . Má rekja birtinguna til frétta um að Bjarni Benediktsson , fjármála - og efnahagsráðherra , gekk af fundi alþingis mánudaginn 25. nóvember til að mótmæla fundarstjórn Guðjóns S. Brjánssonar ( Samfylkingu ) , fyrsta varaforseta alþingis , sem lét flokkssystkinum sínum eftir að vega að ráðherranum með ásökunum um lögbrot til ganga erinda Samherja með skorti á fjárveitingum til innlendra rannsóknaraðila . Þetta gerðu þingmennirnir undir dagskrárliðnum „ fundarstjórn forseta “ . Forseti maldaði í móinn en stýrði ekki fundinum . Guðjón S. Brjánsson afsakaði dugleysi sitt með því að ekki hefði verið vegið að æru Bjarna heldur störfum hans sem fjármálaráðherra . Þessi skýring dugar ekki til að eyða grunsemdum um að forsetinn hafi einfaldlega verið sáttur við það sem á borð var borið . Alþingi setti niður þennan dag vegna þess hve illa forseti þingsins hélt á stjórn mála . Hann sýndi hvorki óhlutdrægni né myndugleika . Hitt er síðan grátbroslegt að lesa hve Helga Vala Helgadóttir ( Samfylkingu ) var hneyksluð á að fjármálaráðherra gekk af fundi til að taka ekki þátt í þessari niðurlægingu alþingis . Helga Vala jók ekki virðinguna fyrir alþingi með því að laumast af hátíðarfundinum á Þingvöllum 18. júlí 2018 til þess eins að móðga forseta danska þingsins sem var sérstakur gestur alþingis vegna fullveldishátíðarinnar . Það var með öllu tilefnislaus útganga .